AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-24 „Dėl Molėtų rajono savivaldybės 2021 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

 Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2021 m. vasario 25 d. sprendimu Nr. B1-24 ,,Dėl Molėtų rajono savivaldybės 2021 metų biudžeto patvirtinimo“ patvirtintas 2021 metų rajono savivaldybės biudžetas.

 Šiuo sprendimu didinamos Molėtų rajono savivaldybės pajamos –355,4 tūkst. Eur:

 1. Vadovaujantis valstybinės įmonės Lietuvos automobilių kelių direkcijos direktoriaus 2021 m. vasario 25 d. įsakymu Nr. VE-23 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metais“ Molėtų rajono savivaldybei sumažinamos 30,7 tūkst. Eur kelių priežiūros ir plėtros programos finansavimo lėšos;

 2. Vadovaujantis Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl lėšų, skirtų įsteigti naujas mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, savivaldybei skiriama 55,5 tūkst. Eur naujoms mokytojų padėjėjų pareigybėms ugdymo įstaigose įsteigti, lėšos paskirstomos ugdymo įstaigoms pagal poreikį;

 3. Vadovaujantis Lietuvos Respublikos švietimo, mokslo ir sporto ministro 2021 m. kovo 30 d. įsakymu Nr. V-497„Dėl mokinių, pasirinkusių laikyti brandos egzaminus 2021 metais ir dėl covid-19 pandemijos patyrusių mokymosi praradimų, tiesioginių konsultacijų finansavimo tvarkos aprašo patvirtinimo ir lėšų skyrimo savivaldybėms ir valstybinėms mokykloms“, savivaldybei skiriama 1,6 tūkst. Eur tiesioginėms abiturientų konsultacijoms;

 4. Vadovaujantis Lietuvos Respublikos Vyriausybės 2021 m. kovo 31 d. nutarimu Nr.185 „Dėl lėšų skyrimo iš Lietuvos Respublikos Vyriausybės rezervo“, savivaldybei kompensuojamos 2020 m. patirtos išlaidos dėl Covid-19 ligos, suma 74,5 tūkst. Eur;

 5. Vadovaujantis Lietuvos Respublikos sveikatos apsaugos ministro 2021 m. balandžio 6 d. įsakymu Nr. V-711 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, savivaldybės viešosioms sveikatos įstaigoms skiriama 4,4 tūkst. Eur kompensacija už patirtas skiepijimo išlaidas už 3 mėnesius (2020 m. gruodžio – 2021 m. vasario mėnesius);

 6. Vadovaujantis Lietuvos Respublikos sveikatos apsaugos ministro 2021 m. balandžio 9 d. įsakymu Nr. V-752 „Dėl lėšų skyrimo LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti“ ir 2021 m. balandžio 9 d. įsakymu Nr. V-750 „Dėl lėšų skyrimo LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti“, savivaldybės biudžetinei įstaigai Molėtų rajono Alantos senelių globos centrui skiriama kompensacija už darbo užmokesčio didinimą, už 2021 m. sausio ir vasario mėn., suma 7,7 tūkst. Eur;

 7. Vadovaujantis Lietuvos Respublikos Vyriausybės 2021 m. balandžio 14 d. nutarimu Nr. 240 „Dėl valstybės investicijų 2021-2023 metų programoje numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas)“, savivaldybei skiriama papildoma suma investicijoms- 230 tūkst. Eur, investicinio projekto „Sporto paskirties pastato Molėtuose, Ąžuolų g. 10, rekonstravimas“ darbų finansavimui;

 8. Vadovaujantis Lietuvos Respublikos socialinės apsaugos ir darbo ministro 2021 m. kovo 30 d. įsakymu Nr. A1-269 “Dėl 2021 metų lėšų paskirstymo savivaldybėms bendruomeninei veiklai stiprinti patvirtinimo”, savivaldybei skiriama 12,4 tūkst. Eur bendruomeninės veiklos stiprinimui.

 Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1.  | Kita tikslinė dotacija kelių priežiūrai ir rekonstrukcijai | -30,7 |
| 2. | Mokytojų padėjėjų pareigybių įsteigimui skirtos lėšos | 55,5 |
| 3. | Tiesioginių konsultacijų abiturientams apmokėjimui | 1,6 |
| 4. | Dotacija ekstremalios situacijos padarinių išlaidoms kompensuoti | 74,5 |
| 5. | Skiepijimo išlaidų kompensacija sveikatos priežiūros įstaigoms | 4,4 |
| 7. | Darbo užmokesčio didinimo kompensacija LNSS nepriklausančioms įstaigoms | 7,7 |
| 8. | Speciali tikslinė dotacija investicijų projekto „Sporto paskirties pastato Molėtuose, Ąžuolų g. 10, rekonstravimas“ finansavimui | 230 |
| 9. | Bendruomeninės veiklos stiprinimui savivaldybėje | 12,4 |
| **Iš viso:** | **355,4** |

 Gautomis pajamomis tikslinami :

1. Molėtų rajono savivaldybės administracijos asignavimai sprendimo 3 ir 5 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Asignavimų pavadinimas  | Progra-mos kodas | Suma, tūkst. Eur  | Kitoms išlaidoms | Darbo užmo-kestis | Ilgalaikis turtas |
| **1. Valstybės lėšos:** |
| 1.1. | Savivaldybės sveikatos apsaugos programa | 4 | 12,8 | 12,8 |   |   |
| 1.2. | Gyvenamosios aplinkos tvarkymo, viešųjų paslaugų ir aplinkos apsaugos programa | 3 | 66,1 |   |   | 66,1 |
| 1.3. | Valstybės investicijų lėšos projektui ,,Sporto paskirties pastato Molėtuose, Ąžuolų g. 10, rekonstravimas" | 5 | 230 |   |   | 230 |
| 1.4.  | Kita tikslinė dotacija kelių priežiūrai ir rekonstrukcijai | 3 | -30,7 | -30,7 |   |   |
| 1.5. | Nevyriausybinių organizacijų veiklos rėmimas ir jaunimo užimtumo skatinimas | 4 | 12,4 | 12,4 |   |   |
|   | **Iš viso valstybės lėšų:** |  | **290,6** | **-5,5** | **0** | **296,1** |

 2. 55,5 tūkst. Eur valstybės lėšų paskirstoma ugdymo įstaigoms pagal poreikį naujoms mokytojų padėjėjų pareigybėms ugdymo įstaigose įsteigti:

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Asignavimų pavadinimas  | Progra-mos kodas | Suma, tūkst. Eur  | Kitoms išlaidoms | Darbo užmokestis | Ilgalaikis turtas |
| **Valstybės lėšos:** |
| 1. | Molėtų gimnazija | 6 | 8,7 | 0,10 | 8,60 |   |
| 2. | Molėtų progimnazija | 6 | 11,6 | 0,10 | 11,50 |   |
| 3. | Molėtų pradinė mokykla | 6 | 5,9 | 0,10 | 5,80 |   |
| 4. | Molėtų r. Alantos gimnazija | 6 | 5,9 | 0,10 | 5,80 |   |
| 5. | Molėtų r. Giedraičių Antano Jaroševičiaus gimnazija | 6 | 11,7 | 0,20 | 11,50 |   |
| 6. | Molėtų r. Suginčių pagrindinė mokykla | 6 | 2,9 |   | 2,90 |   |
| 7. | Molėtų „Saulutės“ vaikų lopšelis-darželis | 6 | 2,9 |   | 2,90 |   |
| 8. | Molėtų „Vyturėlio“ vaikų lopšelis-darželis | 6 | 5,9 | 0,10 | 5,80 |   |
| 9.  | **Iš viso:** |   | **55,50** | **0,70** | **54,80** | **0,00** |

 3. Pagal abiturientų skaičių, gimnazijoms paskirstoma 1,6 tūkst. Eur valstybės lėšų tiesioginėms abiturientų konsultacijoms:

|  |  |  |  |  |  |  |
| --- | --- | --- | --- | --- | --- | --- |
| Eil. Nr.  | Asignavimų pavadinimas  | Progra-mos kodas | Suma, tūkst. Eur  | Kitoms išlaidoms | Darbo užmo-kestis | Ilgalaikis turtas |
| **Valstybės lėšos:** |
| 1. | Molėtų gimnazija (71 ab.) | 6 | 1,1 |   | 1,1 |   |
| 2. | Molėtų r. Alantos gimnazija (17 ab.) | 6 | 0,3 |   | 0,3 |  |
| 3.  | Molėtų r. Giedraičių Antano Jaroševičiaus gimnazija (13 ab.) | 6 | 0,2 |   | 0,2 |  |
| **Iš viso:**  |   | **1,6** | **0** | **1,6** | **0** |

 4. Pagal Lietuvos Respublikos sveikatos apsaugos ministro įsakymus, skiriamos lėšos Lietuvos nacionalinei sveikatos sistemai (LNSS) nepriklausančių sveikatos priežiūros įstaigų patirtų išlaidų, susijusių su šių įstaigų darbuotojų darbo užmokesčio didinimu, kompensavimui. Molėtų rajono Alantos senelių globos namams skiriamos kompensacijos už sausio (4,8 tūkst. Eur) ir vasario (2,9 tūkst. Eur) mėnesius, bendra suma 7,7 tūkst. Eur.

 **2. Siūlomos teisinio reguliavimo nuostatos:**

Vadovaujantis sprendimo projekte nurodytais teisės aktais biudžeto pajamos didėja 355,4 tūkst. Eur valstybės biudžeto lėšomis. Vadovaudamiesi šiuo sprendimu asignavimų valdytojai pakeis savo programų sąmatas, vykdys programas, kurioms skirtas finansavimas.

 **3. Laukiami rezultatai:**

Šiuo sprendimu bus papildyti Molėtų rajono administracijos, biudžetinių įstaigų asignavimai.

 **4. Lėšų poreikis ir jų šaltiniai:**

Molėtų rajono savivaldybės biudžeto pajamos didėja 355,4 tūkst. Eur valstybės biudžeto lėšomis.

 **5. Kiti sprendimui priimti reikalingi pagrindimai, skaičiavimai ar paaiškinimai.**